พระราชกฤษฎีกาเปลี่ยนแปลงเขตเทศบาลตำบลท่าเรือจังหวัดพระนครศรีอยุธยาพ.ศ. ๒๕๒๔ ภูมิพลอดุลยเดชป.ร.ให้ไว้ ณวันที่ ๑๘ ธันวาคม พ.ศ. ๒๕๒๔เป็นปีที่ ๓๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลตำบลท่าเรือจังหวัดพระนครศรีอยุธยา เพื่อประโยชน์ในการบริหารกิจการและการทำนุบำรุงท้องถิ่นอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย และมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลตำบลท่าเรือ จังหวัดพระนครศรีอยุธยาพ.ศ. ๒๕๒๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลตำบลท่าเรือจังหวัดพระนครศรีอยุธยา ซึ่งกำหนดไว้ในมาตรา ๔ แห่งพระราชกฤษฎีกาจัดตั้งเทศบาลตำบลท่าเรือจังหวัดพระนครศรีอยุธยา พุทธศักราช ๒๔๘๗ เสียใหม่ โดยให้มีเขตดังต่อไปนี้ด้านเหนือ ตั้งแต่หลักเขตที่ ๑ซึ่งตั้งอยู่บนเส้นแบ่งเขตจังหวัดสระบุรีกับจังหวัดพระนครศรีอยุธยา ห่างจากศูนย์กลางทางรถไฟสายเหนือกรุงเทพ- เชียงใหม่ ไปทางทิศตะวันตก ตามแนวเส้นตั้งฉาก ระยะ ๑,๐๐๐ เมตร เป็นเส้นไปทางทิศตะวันออกเลียบตามแนวเส้นแบ่งเขตจังหวัดสระบุรีกับจังหวัดพระนครศรีอยุธยา ข้ามคลองชลประทาน๒๓ ขวา ถึงหลักเขตที่ ๒ ซึ่งตั้งอยู่ริมคลองชลประทาน ๒๓ ขวาฝั่งใต้ริมทางรถไฟสายเหนือกรุงเทพ - เชียงใหม่ ฟากตะวันตกจากหลักเขตที่ ๒ เป็นเส้นไปทางทิศตะวันออกเฉียงใต้ เลียบตามแนวเส้นแบ่งเขตจังหวัดสระบุรีกับจังหวัดพระนครศรีอยุธยา ผ่านทางรถไฟสายเหนือ กรุงเทพ - เชียงใหม่และผ่านทางหลวงจังหวัดหมายเลข ๓๐๒๒ ถึงหลักเขตที่ ๓ ซึ่งตั้งอยู่ห่างจากศูนย์กลางซอยคงเจริญไปทางทิศตะวันออก ตามแนวเส้นตั้งฉาก ระยะ ๑๒๐ เมตรด้านตะวันออก จากหลักเขตที่ ๓ เป็นเส้นตรงไปทางทิศใต้ผ่านทางหลวงจังหวัดหมายเลข ๓๐๔๘ แล้วเลียบลำรางสาธารณะฝั่งตะวันออก ถึงหลักเขตที่๔ ซึ่งตั้งอยู่กึ่งกลางแม่น้ำป่าสักด้านใต้ จากหลักเขตที่ ๔ ไปทางทิศตะวันตกตามแนวกึ่งกลางแม่น้ำป่าสักผ่านทางรถไฟสายเหนือ กรุงเทพ - เชียงใหม่ ถึงหลักเขตที่๕ ซึ่งตั้งอยู่กึ่งกลางแม่น้ำป่าสักและอยู่ในแนวเส้นตั้งฉากกับถนนเทศบาล ๗ตรงจุดซึ่งห่างจากศูนย์กลางทางแยกถนนเทศบาล ๖ บรรจบกับถนนเทศบาล ๗ ไปทางทิศใต้ตามแนวถนนเทศบาล ๗ ระยะ ๒๕๐ เมตรจากหลักเขตที่ ๕ เป็นเส้นตรงไปทางทิศตะวันตกตามแนวเส้นตั้งฉากกับถนนเทศบาล ๗ ตรงจุดซึ่งห่างจากศูนย์กลางทางแยกถนนเทศบาล ๖บรรจบกับถนนเทศบาล ๗ ไปทางทิศใต้ ตามแนวถนนเทศบาล ๗ ระยะ ๒๕๐ เมตร ผ่านถนนเทศบาล ๗และข้ามคลองชลประทาน ๒๓ ขวา ถึงหลักเขตที่ ๖ ซึ่งตั้งอยู่ริมคลองชลประทาน ๒๓ ขวาฝั่งตะวันตกด้านตะวันตก จากหลักเขตที่ ๖ เป็นเส้นตรงไปทางทิศเหนือผ่านถนนเทศบาล ๕ ถึงหลักเขตที่ ๗ ซึ่งตั้งอยู่ริมถนนเทศบาล ๕ ฟากเหนือ ห่างจากศูนย์กลางทางแยกถนนเทศบาล๕ บรรจบกับถนนเทศบาล ๖ ไปทางทิศตะวันตก ตามแนวถนนเทศบาล ๕ ระยะ ๙๕ เมตรจากหลักเขตที่ ๗ เป็นเส้นตรงไปทางทิศเหนือไปบรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ป.ติณสูลานนท์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลตำบลท่าเรือ จังหวัดพระนครศรีอยุธยาพ.ศ. ๒๕๒๔(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากท้องที่นอกเขตเทศบาลตำบลท่าเรือจังหวัดพระนครศรีอยุธยา ได้เจริญขึ้นและมีชุมนุมชนอยู่หนาแน่นสมควรขยายเขตเทศบาลตำบลท่าเรือ จังหวัดพระนครศรีอยุธยา เพื่อประโยชน์ในการบริหารกิจการและการทำนุบำรุงท้องถิ่นต่อไป จึงจำเป็นต้องตราพระราชกฤษฎีกานี้ขึ้นปิติวรรณ/จัดทำ๒๘ เมษายน ๒๕๖๓ปาจรีย์/ตรวจ๙ ตุลาคม ๒๕๖๓[๑] ราชกิจจานุเบกษาเล่ม ๙๘/ตอนที่ ๒๑๑/ฉบับพิเศษ หน้า ๗/๒๔ ธันวาคม ๒๕๒๔